stanford-oval/wikipedia huggingface dataset:
Agnes Henningsen

| Agnes Henningsen |
| --- | --- |
 Agnes Henningsen
Henkilötiedot
Syntynyt: 1869 Ullerslev, Fyn, Tanska
Kuollut: 1962 (92–93 vuotta) Kööpenhamina, Tanska
Kansalaisuus:  Tanska
Ammatti:  kirjailija
Kirjailija
Äidinkieli: tanska
Tuotannon kieli: tanska
Aiheesta muualla
Löydä lisää kirjailijoitaKirjallisuuden teemasivulta
Agnes Henningsen (1869 Ullerslev, Fyn, Tanska – 1962 Kööpenhamina, Tanska) oli tanskalainen kirjailija. Hänen tuotannostaan tunnetuin osa käsittelee moraalisääntöjen ylitystä, kun hän kuvaa naisen eroottisuutta. Hän herätti huomiota myös vapaamielistä kasvatusta koskevilla mielipiteillään.
Henningsenin arkkitehtipoika Poul Henningsen on kirjoittanut revyitä ja kulttuurikritiikkiä.
Agnes Griffith

Agnes Griffith (6. maaliskuuta 1969 – 25. helmikuuta 2015) oli grenadalainen pikajuoksija. Hän kilpaili kesäolympialaisissa 1988 Soulissa naisten 200 ja 400 metrin juoksumatkoilla, mutta putosi molemmilla kerroilla ensimmäisellä kierroksella jäätyään eränsä seitsemänneksi. Griffithin henkilökohtainen ennätys 200 metrin juoksussa on Soulin olympialaisissa saavutettu aika 24,79, ja 400 metrin juoksussa hänen ennätysaikansa on 56,2 (1989).
Griffith toimi olympialaisissa maansa lipunkantajana.
Mac OS X Leopard

Mac OS X Leopard (versio 10.5) on Applen Mac OS X -käyttöjärjestelmän kuudes pääjulkaisu. Se esiteltiin kehittäjille ensimmäistä kertaa vuonna 2006 Worldwide Developers Conferencessa.
Leopard tuli myyntiin maailmanlaajuisesti 26. lokakuuta 2007. Leopard on ensimmäinen Mac OS X:n versio, jossa on sisäänrakennettuna Boot Camp -ominaisuus, joka mahdollistaa Microsoft Windows -käyttöjärjestelmän asentamisen samaan koneeseen Mac OS X:n kanssa mikäli käytössä oleva Macintosh-tietokone sisältää Intel-suorittimen. Täysin uusi ominaisuus on Time Machine, joka mahdollistaa varmuuskopioinnin automatisoinnin, siirtymisen joustavasti aikaisempaan tilanteeseen ja vaikkapa tarvittaessa pääsyn jo kertaalleen tuhottuihin tiedostoihin.
Leopard sisältää paljon muitakin uusia ominaisuuksia (Applen mukaan 300 uudistusta), josta mainitaan seuraavat:
Parannettu tuki 64-bittisyydelle
Automaattinen varmuuskopiointityökalu (Time Machine)
Dokumenttien selaaminen Finder-ikkunassa isoina kuvina (CoverFlow)
Virtuaalityöpöydät (Spaces)
Dock-valintatyökalun laajennus alikansioiksi (Stacks)
Tekstidokumenttien, valokuvien ja elokuvien selaus ja katselu avaamatta niitä ko. sovelluksessa lainkaan (QuickLook)
Käyttöjärjestelmässä valmiina oleva mahdollisuus sekä kahdensuuntaiseen tiedostojakoon että näytönjakoon kahden Macin välillä
MobileMe -verkkopalvelun (entinen .mac) tilaajille mahdollisuus verkottaa keskenään kaksi Leopard-tietokonetta mistä päin maailmaa tahansa (Back to my Mac eli Takaisin omaan Maciin)
Koristelun poistoa ja vektorigrafiikkaan perustuva käyttöliittymä
Järjestelmävaatimukset

Macintosh-tietokone, jossa
PowerPC G4- (vähintään 867 MHz), G5- tai Intel-suoritin
DVD-asema asennusta varten
vähintään 512 Mt RAM-muistia (1 Gt, jos kehittäjätyökalut asennetaan mukaan)
9 Gt levytilaa (12 Gt, jos kehittäjätyökalut asennetaan mukaan)
Leopard oli viimeinen Mac OS X -versio, joka tuki PowerPC-suorittimia.
Versiot

10.5 Build 9A581
10.5.1 Build 9B18
10.5.2 Build 9С31
10.5.3 Build 9D34
10.5.4 Build 9E17
10.5.5 Build 9F33
10.5.6 Build 9G55
10.5.7 Build 9J61
10.5.8 Build 9L30
Aiheesta muualla

Applen Mac OS X 10.5 -tukisivusto
Lista käyttöjärjestelmän uusista ominaisuuksista
Agnes Geraghty

| Mitalit | Mitalit | Mitalit |  |
| --- | --- | --- | --- |
|  Agnes Geraghty vuonna 1924. |  Agnes Geraghty vuonna 1924. |  Agnes Geraghty vuonna 1924. |  |
Maa:  Yhdysvallat 
Naisten uinti
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 1924 | 200 metrin rintauinti |  |
Agnes Geraghty (26. marraskuuta 1907 New York – 1. maaliskuuta 1974 Oceanside) oli yhdysvaltalainen uimari ja olympiamitalisti. Hän voitti olympiahopeaa 200 metrin rintauinnissa vuoden 1924 kesäolympialaisissa.
Akwaeke Emezi

| Akwaeke Emezi |
| --- | --- |

Henkilötiedot
Syntynyt: 1987 (ikä 36–37) Umuahia, Nigeria
Ammatti:  kirjailija, kuvataiteilija
Kirjailija
Esikoisteos:  Makeaa vettä (romaani; 2018)
Aiheesta muualla
Kotisivut
Löydä lisää kirjailijoitaKirjallisuuden teemasivulta
Akwaeke Emezi (s. 1987 Umuahia, Nigeria) on nigerialainen kirjailija ja videotaiteilija
Akwaeke Emezi syntyi vuonna 1987 Nigerian Abian osavaltion pääkaupungissa Umuahiassa. Hän on puoliksi igbo ja puoliksi tamili. Emezi opiskeli vuosina 2010–2012 New Yorkin yliopistossa kansainvälistä politiikkaa ja voittoa tavoittelemattoman organisaation johtamista, ja vuosina 2014–2016 hän osallistui Syracusen yliopiston luovan kirjoittamisen kurssille.
Emezin ensimmäisia lyhytproosateoksia julkaistiin useissa lehdissä. The Fader -lehti listasi Emezin kirjoituksen ”Who Will Claim You?” vuoden 2015 parhaimpien kulttuurikirjoitusten joukkoon. Granta Onlinessa julkaistu ”Who Is Like God” puolestaan voitti Afrikan Commonwealth Short Story Prize -palkinnon. BlackStar-elokuvajuhlilla Emezin elokuva Ududeagu puolestaan sai parhaan lyhyen kokeellisen elokuvan yleisöpalkinnon. Emezi sai vuonna 2017 videotaiteen apurahan, ja hänen työnsä ensiesitys oli vuonna 2018 Gavin Brown’s Enterprise -galleriassa.
Emezin ensimmäinen romaani Makeaa vettä julkaistiin vuonna 2018. Sen keskeinen hahmo on nigerialainen Ada, joka tulee tähän maailmaan ogbanjena. Ogbanje on igbokulttuurissa kujeilijahahmo, joka kuolee yhä uudestaan ja kiduttaa näin vanhempiansa. Kirja on kasvutarina, jossa Ada kohtaa useat sisäiset äänensä ja herää sekä seksuaalisesti, henkisesti että tunteellisesti. Kirja sai julkaisuaikanaan hyvän vastaanoton, ja esimerkiksi The New York Timesissa sitä kutsuttiin ”uskomattomaksi ja rohkeaksi esikoisromaaniksi”. Se sai Otherwise- ja Nommo-palkinnot.
Emezin lastenkirja Pet puolestaan julkaistiin vuonna 2019 ja toinen romaani Vivek Ojin kuolema vuonna 2020. Se nousi The New York Timesin myydyimpien kirjoje listalle.
Aiheesta muualla

Akwaeke Emezin kotisivut (englanniksi)
Lyömäsoitin

Bassorumpu
Patarumpuja
Agogo
Lyömäsoitin on soitin, jonka ääni syntyy lyömällä kalvoa tai tietynmuotoista kovaa kappaletta. Lyömäsoittimet voidaan jakaa membranofoneihin, joissa ääni synnytetään pingotettua kalvoa lyömällä, ja idiofoneihin, joissa ääni saadaan aikaan lyömällä levyjä tai muunmallisia kappaleita joko toisiinsa tai jollain erilaisella kappaleella. Myös kordofonien eli kielisoitinten luokkaan kuuluu joitakin lyömäsoittimia, kuten pianon edeltäjä dulcimer. Lyömäsoittimiin luetaan myös suuri määrä soittimia, joita ei lyödä vaan esimerkiksi ravistetaan (marakassi), raaputetaan (pyykkilauta) tai hierotaan (viinilasi). Jotkin lyömäsoittimet on viritetty tietylle sävelkorkeudelle, ja näitä käytetäänkin pääasiassa melodian tai harmonian synnyttämiseen. Monien lyömäsoitinten tuottaman äänen korkeus on kuitenkin epämääräinen ja soiton kannalta merkityksetön.
Lyömäsoittaja

Lyömäsoitinten soittajaa kutsutaan lyömäsoittajaksi, perkussionistiksi tai lyöjäksi. Kevyessä musiikissa lyömäsoittaja soittaa usein rumpalin kanssa, värittää ja täydentää rytmikuvioita sekä tukee rumpalin soittoa. Klassisen musiikin puolella lyömäsoittajia ja lyömäsoitinryhmiä on sinfoniaorkestereissa.
Suomessa lyömäsoittajia koulutetaan Sibelius-Akatemiassa ja konservatorioissa.
Lyömäsoittimia > Määrättyyn sävelkorkeuteen viritettyjä lyömäsoittimia

kello
patarumpu
gongi
temppeliblokki
Lyömäsoittimia > Kromaattisia lyömäsoittimia

Kromaattisuudella tarkoitetaan musiikissa puolisävelaskelin etenevää sävelkulkua.
marimba
ksylofoni
vibrafoni
kellopeli
carillon
putkikellot
vibraharp
Lyömäsoittimia > Sävelkorkeudeltaan määrittämättömiä lyömäsoittimia

rytmikapulat eli clavés
kastanjetti
guiro
vibra-slap
congat
bongot
djembe
tamburiini
pandeiro
useimmat rummut
triangeli
tam-tam
Frigideira
Lyömäsoittimia > Etnisiä soittimia

cajon
darbuka
udu
djembe
bata-rumpu
tambora-rumpu
cuica
handpanit (cupolat)
Aiheesta muualla

Wikimedia Commonsissa on kuvia tai muita tiedostoja aiheesta .
Sibelius-Akatemian lyömäsoitinsivusto (Arkistoitu – Internet Archive)
Lyömäsoittimet - tietoja soittajille (Arkistoitu – Internet Archive)
lyömäsoitinkauppa ja -portaali
Maarten Maartens

| Maarten Maartens> Joost Marius Willem van der Poorten-Schwartz |
| --- | --- |
 Maarten Maartens
Henkilötiedot
Syntynyt: 1858
Kuollut: 1915 (56–57 vuotta)
Ammatti:  kirjailija
Kirjailija
Tuotannon kieli: englanti
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Maarten Maartens, oik. Joost Marius Willem van der Poorten-Schwartz, (15. elokuuta 1858 Amsterdam, Alankomaat – 1915) oli hollantilainen kirjailija, joka kirjoitti englanniksi. Hän opiskeli juridiikkaa Utrechtin yliopistossa ja sai 1883 tohtorin arvon. Hän oli dosenttina Utrechtissa, mutta keskittyi kuitenkin kirjoittamiseen Algeriassa ja Rivieralla ja maatilallaan lähellä Doornia Hollannissa. Psykologisissa romaaneissa hän kuvaa silloista hollantilaista elämää.
Teokset > Suomennettu teos

Jan Hunkumin rahat, Helsinki: Emil Vainio 1907. Sarja: Helsingin kaiun kertomuskokoelma, 6.
Teokset > Muut

The sin of Joost Aveling (1889)
An old maid’s love (1891)
A question of taste (1892)
God’s fool (1893)
The greater glory (1894)
My lady nobody (1895)
Her memory (1898)
Some women I have known (1901)
My poor relations (1903)
Dorothea (1904)
The healers (1906)
The women’s victory (1906)
The new religion (1907)
Brothers all (1909)
Harmen Pols peasant (1910)
Eve (1912).
Aiheesta muualla

Kuvia tai muita tiedostoja aiheesta Maarten Maartens Wikimedia Commonsissa
ALS

Als tai ALS voi viitata ainakin seuraaviin:
Als, Tanskalle kuuluva saari
Amyotrofinen lateraaliskleroosi, ALS-tauti
Alsterin rautatieasema, liikennepaikkalyhenne Als, lakkautettu rautatieliikennepaikka Ruotsissa
Sukunimenä

Peder Als (1727–1776), tanskalainen taidemaalari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ALS”, voi hakea sivunnimihaulla, laajalla sivunnimihaulla tai tekstihaulla.
Mac OS X Snow Leopard

Mac OS X Snow Leopard (versio 10.6) on Applen Mac OS X -käyttöjärjestelmän seitsemäs pääjulkaisu, joka tuli maailmanlaajuisesti myyntiin 28. elokuuta 2009. Applen mukaan[lähde? ] Snow Leopard sisältää lähinnä parannuksia suorituskykyyn, eikä niinkään edellisten versioiden tapaan uusia ominaisuuksia. Julkaisu  sisältää muun muassa paremman tuen moniytimisille suorittimille.
Uudistukset

Uusi QuickTime X -ohjelma, jossa pienimuotoinen editointimahdollisuus ja suora internet-jakomahdollisuus.
Vie 6 Gt vähemmän kovalevytilaa kuin edellinen Mac OS X 10.5 Leopard
45 % nopeampi asentaa kuin Mac OS X 10.5 Leopard
Uusi Dock Exposé -toiminto.
Sisäänrakennettu Microsoft Exchange -tuki.
OpenCL-tuki
Kiinalaisten kirjainten kirjoitusmahdollisuus kannettavan kosketustasolla.
Järjestelmävaatimukset

Tietokoneen yleiset vaatimukset
Intel-suorittimella varustettu Macintosh-tietokone
1 Gt keskusmuistia
5 Gt vapaata kiintolevytilaa
DVD-asema asennusta varten
Mac OS X v10.6 ei enää asentanut oletuksena Rosetta-emulaattoria, jolla pystyi ajamaan PowerPC-prosessoreille käännettyjä ohjelmia.
Sen pystyi kuitenkin vielä asentamaan asennusohjelmalla tai Apple Software Updaten avulla.
Versiot

10.6 Build 10A432
10.6.1 Build 10B504
10.6.2 Build 10C540
10.6.3 Build 10D573
10.6.4 Build 10F569
10.6.5 Build 10H548
10.6.6 Build 10J567
10.6.7 Build 10J869
10.6.8 Build 10K540
Aiheesta muualla

Mac OS X 10.6 Snow Leopard
Luettelo Venäjän keisarikunnan hallinnollisista alueista

Tämä artikkeli on luettelo Venäjän keisarikunnan hallinnollisista alueista Luettelossa ovat vuonna 1914 valtakuntaan kuuluneet kuvernementit ja oblastit (alueet) sekä niiden perustamisvuodet ja keskuskaupungit. Huomaa, että muina aikoina Venäjän keisarikunnassa esiintyi myös muun nimisiä kuvernementtejä ja alueita.
Oblastit eli alueet

| Hallintoalue | Venäjäksi | Translitterointi | Pääkaupunki | Perustamisvuosi |
| --- | --- | --- | --- | --- |
| Akmolinskin oblasti | Акмолинская область | Akmolinskaja oblast | Omsk | 1868 |
| Amurin oblasti | Амурская область | Amurskaja oblast | Blagoveštšensk | 1858 |
| Batumin oblasti | Батумская область | Batumskaja oblast | Batumi | 1878 |
| Dagestanin oblasti | Дагестанская область | Dagestanskaja oblast | Temir-Han-Šura (nyk. Buinaksk) | 1860 |
| Donin kasakoiden alue | Область войска Донского | Oblast voiska Donskogo | Novotšerkassk | 1870 |
| Ferganan oblasti | Ферганская область | Ferganskaja oblast | Kokand | 1876 |
| Jakutskin oblasti | Якутская область | Jakutskaja oblast | Jakutsk | 1851 |
| Kamtšatkan oblasti | Камчатская область | Kamtšatskaja oblast | Petropavlovsk | 1909 (1849–1856) |
| Karsin oblasti | Карсская область | Karsskaja oblast | Kars | 1854 |
| Kubanin oblasti | Кубанская область | Kubanskaja oblast | Jekaterinodar (nyk. Krasnodar) | 1860 |
| Primorjen oblasti | Приморская область | Primorskaja oblast | Habarovsk | 1856 |
| Sahalinin oblasti | Сахалинская область | Sahalinskaja oblast | Aleksandrovsk | 1909 |
| Samarkandin oblasti | Самаркандская область | Samarkandskaja oblast | Samarkand | 1887 |
| Semipalatinskin oblasti | Семипалатинская область | Semipalatinskaja oblast | Semipalatinsk | 1854 |
| Semiretšjen oblasti | Семиреченская область | Semiretšenskaja oblast | Vernyi (nyk. Almaty) | 1867 |
| Syrdarjan oblasti | Сыр-Дарьинская область | Syr-Darinskaja oblast | Taškent | 1867 |
| Taka-Baikalin oblasti | Забайкальская область | Zabaikalskaja oblast | Tšita | 1851 |
| Taka-Kaspian oblasti | Закаспийская область | Zakaspijskaja oblast | Ašhabad | 1882 |
| Terekin oblasti | Терская область | Terskaja oblast | Vladikavkaz | 1860 |
| Turgain oblasti | Тургайская область | Turgainskaja oblast | Kustanai | 1868 |
| Uralskin oblasti | Уральская область | Uralskaja oblast | Uralsk | 1868 |
Kongressi-Puola

Kongressi-Puola oli vuonna 1893 jaettu hallinnollisesti seuraaviin kuvernementteihin:
Kaliszin kuvernementti
Kielcen kuvernementti
Łomżan kuvernementti
Lublinin kuvernementti
Piotrkówin kuvernementti
Płockin kuvernementti
Radomin kuvernementti
Siedlcen kuvernementti
Suwałkin kuvernementti
Varsovan kuvernementti
Lublinin ja Siedlcen kuvernementtien osista muodostettiin vuonna 1912 Chełmin kuvernementti, joka ei kuitenkaan tullut kuulumaan Kongressi-Puolaan, vaan muiden Venäjän kuvernementtien joukkoon.
Suomen suuriruhtinaskunta

Suomen suuriruhtinaskunta jakautui lääneihin, joita olivat:
Hämeen lääni
Kuopion lääni
Mikkelin lääni
Oulun lääni
Turun ja Porin lääni
Uudenmaan lääni
Vaasan lääni
Viipurin lääni
Aiheesta muualla

Gubernii Rossijskoi imperii. Istorija i rukovoditeli. 1708–1917 (pdf) (Venäjän keisarikunnan kuvernementit (1708-1917) -kokoelmateos pdf-muodossa, 535 sivua)  2003. Transneft-yhtiön rahoittama Runivers-hanke eli "Venäjä alkuperäisteoksien kautta" (Россия в подлиннике), runivers.ru. Viitattu 26.3.2014. (venäjäksi)
Maltankettuterrieri

| Maltankettuterrieri> Avaintiedot |
| --- | --- |
Alkuperämaa:   Malta
Määrä:  harvinainen
Alkuperäinen käyttö:  metsästys
Nykyinen käyttö:  rottakoira
Muita nimityksiä:  Maltese Fox Terrier
FCI-luokitus:  ei FCI-rotu
Maltankettuterrieri (Maltese Fox Terrier) on maltalainen koirarotu.
Ulkonäkö

Runko on virtaviivaisempi ja hienostuneempi kuin sileäkarvaisella kettuterrierillä. Häntä on typistetty.
Alkuperä

Maltankettuterrieri polveutuu Maltalle 1800-luvun puolivälissä tuoduista varhaisista englantilaisista ketunmetsästykseen käytetyistä terriereistä. Tällä hetkellä rotu osallistuu kotisaarellaan vain epävirallisiin näyttelyihin. Sitä käytetään edelleen rottakoirana. Kynologit Philippe Touret ja Vasilis Lekkas ovat raportoineet rodusta.
Alajärvi (Inari)

| Alajärvi |
| --- | --- |
Valtiot:  Suomi 
Paikkakunta:  Inari
Koordinaatit:  68°35′15″N, 27°26′20″E
Laskujoki:  Alajoki (d) 
Järvinumero:  71.441.1.001
Mittaustietoja
Pinnankorkeus:  136,6 m 
Rantaviiva:  11 km 
Pinta-ala:  3,46 km² 
Tilavuus:  0,0262 km³ 
Keskisyvyys:  7,6 m 
Suurin syvyys:  22,95 m 
 fiAlajärvi 
Alajärvi on järvi Inarissa Lapin maakunnan pohjoisosassa. Sen pinta-ala on 3,5 neliökilometriä. Etäisyys Ivalosta on kahdeksan kilometriä etelälounaaseen ja Rovaniemeltä 243 kilometriä pohjoiskoilliseen.
Maantiede

Alajärven pituus kaakosta luoteeseen on 3,3 kilometriä. Järven keskiosan leveys on noin kaksi kilometriä. Noin kolmannes Alajärvestä on vähintään kymmenen metriä syvä. Syvimmät kohdat, noin 23 metriä, sijaitsevat järven keskiosassa. Järven koillisosassa puolentoista metrin syvyyskäyrä kulkee noin 150–250 metrin päässä rantaviivasta. Alajärveen virtaa Alajoki kaakosta. Alajoki jatkuu Alajärven koilliskolkasta pohjoiseen ja laskee Ivalojokeen.
Alajärven itä-, etelä- ja länsipuolella on ylänköä. Rannoilla on jonkin verran pientaloja. Järven luoteispuolella sijaitsee Ivalon lentoasema, jonka luoteispuolella sijaitsee Pasasjärvi.
Alajärven vesitilavuus on 26 195 000 kuutiometriä.
Alajärvi (71.441.1.001) kuuluu Alajoen alaosan alueeseen (71.441), joka on kolmannen jakovaiheen vesistö Paatsjoen vesistössä (71). Toinen jakovaihe on Alajoen valuma-alue (71.44) ja ensimmäinen jakovaihe Ala-Ivalojoen alue (71.4). Alajärvi on laajin Alajoen alaosan alueen neljästä vähintään hehtaarin laajuisesta vakavedestä. Toiseksi laajin on Alalompola ja kolmanneksi laajin Halkijärvi. Alueen pienin järvi on vailla virallista nimeä.
ALSAT-1

Alsat-1 oli ensimmäinen Algerian avaruusjärjestön kehittämä satelliitti, joka laukaistiin avaruuteen 28. marraskuuta 2002 Cosmos-3M-kantoraketilla Plesetskistä.
Se oli kartografinen mikrosatelliitti, jonka toteutuksessa englantilainen Surrey Satellite Technology-yritys toimi ohjaavana tahona. Satelliitin kokoa kuvaa sen 92 kg massa ja 240 W sähköteho. Se on 60 cm särmäinen kuutio. Aluksella oli oma kylmäkaasutrusteri, joka mahdollisti 560-640 km korkean kiertoradan tarkemman ylläpidon kuin ilman propulsiota.
Se kuvasi kahdella ESIS-kameralla (Extended Swath Imaging System) kolmella taajuudella. Kuvan resoluutio on 32 metriä. Satelliitin muistikapasiteetti oli 9 Gbit.
Alsat-2-satelliitit

Algerian Alsat-2A- ja Alsat-2B-satelliitit laukaistiin vuosina 2010 ja 2016. Niiden laukaisu Intiasta vaati neuvotteluja Yhdysvaltain satelliittitekniikan vientirajoitussäännöstön vuoksi.
Alsat-2A laukaistiin intialaisella PSLV-kantoraketilla 12. heinäkuuta 2010 matalalle kiertoradalle.
Käännös suomeksi
Alan Anatoljevitš Hugajev

| Mitalit | Mitalit | Mitalit |  |
| --- | --- | --- | --- |
|  Hugajev olympiavoittajana 2012. |  Hugajev olympiavoittajana 2012. |  Hugajev olympiavoittajana 2012. |  |
Maa:   Venäjä
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | 84 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Dortmund 2011 | 84 kg |  |
Alan Anatoljevitš Hugajev (ven. Алан Анатольевич Хугаев, s. 27. huhtikuuta 1989 Vladikavkaz) on venäläinen kreikkalais-roomalaisen tyylin painija. Hän on olympiavoittaja sarjassa 84 kg.
Hugajev voitti olympiakultaa 84 kg:n painoluokassa Lontoossa 2012 kukistettuaan loppuottelussa egyptiläisen Karam Gaberin. Hän sai samassa sarjassa EM-hopeaa Dortmundssa 2011 ja sijoittui MM-kilpailuissa viidenneksi Istanbulissa 2011.
Hugajev voitti junioreiden Euroopan-mestaruuden 84 kg:n sarjassa 2007 ja sai samassa painoluokassa junioreiden MM-hopeaa 2009. Hän voitti kultaa 84 kg:n sarjassa Kazanin univerdiadeissa 2013.
Agnes Kaposi

| Agnes Kaposi> Henkilötiedot |
| --- | --- |
Koko nimi:  Agnes Aranka Kaposi
Syntynyt: 20. lokakuuta 1932 Unkari
Kansalaisuus:   Unkari
Ammatti:  insinööri
Insinööri
Työnantajat:  Ericsson
Agnes Aranka Kaposi (s. 20. lokakuuta 1932) on unkarilainen insinööri. Vuonna 1992 hänestä tuli kolmas nainen, joka valittiin Royal Academy of Engineeringin jäseneksi. Kaposi toimii London South Bank Universityn sähkötekniikan professorina.
Elämäkerta

Kaposi syntyi vuonna 1932 juutalaisperheeseen. Lukiovuosinaan hän valmistui Budapestin yliopistosta. Vuonna 1956 Kaposi joutui pakenemaan Unkarista Unkarin vallankumouksen vuoksi. Vallankumouksen jälkeen hän ryhtyi työskentelemään Ericssonin palveluksessa Ericsson Mobile Communications -yhtiössä.
Käännös suomeksi
Maarten Stekelenburg

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Maarten Stekelenburg
Syntymäaika: 22. syyskuuta 1982 (ikä 42)
Syntymäpaikka: Haarlem, Alankomaat
Pelipaikka: Maalivahti
Pituus: 194 cm
Junioriseurat
: Zandvoort '75
: Schoten
1997–2002: Ajax
Seurat
| Vuodet | Seura | O | (M) |
| 2002–2011 | Ajax | 191 | (0) |
| 2011–2013 | Roma | 48 | (0) |
| 2013–2016 | Fulham | 19 | (0) |
| 2014–2015 | → Monaco | 1 | (0) |
| 2015–2016 | → Southampton | 17 | (0) |
| 2016–2020 | Everton | 19 | (0) |
| 2020–2023 | Ajax | 19 | (0) |
Maajoukkue
| 2002–2003 | Alankomaat U21 | 4 | (0) |
| 2004–2021 | Alankomaat | 63 | (0) |
 Seurajoukkueuran tilastot kattavat vain kansalliset sarjat, päivitetty 1. heinäkuuta 2024.  Maajoukkueuran tilastot päivitetty 1. heinäkuuta 2024.
| Mitalit> Maa:   Alankomaat.Miesten jalkapallo.MM-kilpailut  | Mitalit> Maa:   Alankomaat.Miesten jalkapallo.MM-kilpailut  | Mitalit> Maa:   Alankomaat.Miesten jalkapallo.MM-kilpailut  | Maa:   Alankomaat> Miesten jalkapallo. |
| --- | --- | --- | --- |
|  Hopeaa | Etelä-Afrikka 2010 | Jalkapallo |  |
Maarten Stekelenburg (s. 22. syyskuuta 1982 Haarlem, Pohjois-Hollannin provinssi, Alankomaat) on alankomaalainen, vuonna 2023 pelaajauransa lopettanut jalkapallomaalivahti. Hän edusti kotimaassaan Ajaxia ja pelasi myös muun muassa Englannin Valioliigassa ja Italian Serie A:ssa. Hän oli Alankomaiden maajoukkueen ykkösmaalivahti sen saavuttaessa MM-hopeaa vuonna 2010 ja pelasi myös EM-kilpailuissa 2008, 2012 ja 2021.
Ura

Stekelenburg aloitti uransa pienessä VV Schotenin joukkueessa, josta siirtyi AFC Ajaxiin 15-vuotiaana. Debyyttinsä Alankomaiden pääsarjassa hän teki 24. helmikuuta 2002 NAC Bredaa vastaan. Ajaxin ykkösmaalivahdiksi Stekelenburg nousi kaudella 2005–2006. Hän pelasi Ajaxissa kaikkiaan 280 ottelua, näistä 191 Eredivisiessä. Mestarien liigassa hän pelasi karsintapelit mukaan lukien 26 ottelua, UEFA Cupissa ja Eurooppa-liigassa karsintoineen yhteensä niin ikään 26. Hän voitti Alankomaiden-mestaruuden 2004 ja 2011, Alankomaiden cupin 2006, 2007 ja 2010 sekä Alankomaiden supercupin 2002, 2006 ja 2007.
Stekelenburg siirtyi elokuussa 2011 ensimmäisenä hollantilaisena pelaajana AS Romaan, arviolta kuuden miljoonan euron siirtosummalla. Debyyttinsä Italiassa hän teki 11. syyskuuta 2011 ottelussa Cagliaria vastaan. Hän pelasi Romassa kahden kauden aikana kaikkiaan 55 ottelua, näistä 48 Serie A:ssa.
Kesäkuussa 2013 Stekelenburg siirtyi Serie A:sta Englannin Valioliigaan ja Fulhamiin. Siirtosumma oli arviolta neljä miljoonaa puntaa. Hän pelasi kaudella 2013–2014 kaikkiaan 21 ottelua, joista 19 Valioliigassa. Kauden 2014–2015 hän oli lainalla Monacossa pelaten yhteensä kahdeksan ottelua, näistä vain yhden Ligue 1:ssä. Kauden 2015–2016 hän vietti lainalla Southamptonissa, jossa pelasi 17 valioliigaottelua, neljä Eurooppa-liigan karsintaottelua ja kaikkiaan 25 ottelua.
Kesällä 2016 Stekelenburg siirtyi Evertoniin. Hän pelasi siellä ensimmäisellä kaudellaan 21 ottelua, joista 19 Valioliigassa. Kolmena seuraavana kautena hän pelasi yhteensä vain yhden ottelun Eurooppa-liigan karsintavaiheessa, yhden ottelun Eurooppa-liigassa ja viisi ottelua Englannin liigacupissa.
Stekelenburg palasi Ajaxiin kesällä 2020. Hän pelasi kaudella 2020–2021 Eredivisiessa 12 ottelua, Alankomaiden cupissa neljä ottelua ja Eurooppa-liigassa viisi ottelua. Hän voitti uransa kolmannen Alankomaiden liigamestaruuden ja neljännen Alankomaiden cupin. Kaudella 2021–2022 hän pelasi vielä seitsemän ottelua Ajaxin voittamassa Eredivisiessä